Komisija za provedbu oglasa objavljenog dana 13.09.2023. godine u „Narodnim novinama“ br. 106/2023, na web stranicama Ministarstva pravosuđa i uprave, Policijske uprave varaždinske i Hrvatskog zavoda za zapošljavanje, za prijam namještenika na neodređeno vrijeme u Ministarstvo unutarnjih poslova, Policijsku upravu varaždinsku, objavljuje

**POZIV NA RAZGOVOR (INTERVJU)**

**KANDIDATIMA/KINJAMA**

koji/e su podnijeli/e pravodobne i potpune prijave te ispunjavaju formalne uvjete iz oglasa objavljenog dana 13.09.2023.g. u „Narodnim novinama“ broj: 106/2023, na web stranici Ministarstva pravosuđa i uprave , Hrvatskog zavoda za zapošljavanje i web stranici Policijske uprave varaždinske, za prijam namještenika u državnu službu na neodređeno vrijeme u Policijsku upravu varaždinsku, Službu zajedničkih i upravnih poslova, Odjel materijalno-financijskih poslova, za radno mjesto:

**- djelatnik na tekućem održavanju – domar – 1 izvršitelj**

**Razgovor** **će se održati dana 10. listopada 2023. godine (utorak) s početkom u 09,30 sati u prostorijama Policijske uprave varaždinske, Varaždin, Ivana Milčetića 10.**

Kandidati/kinje koji/e su podnijeli/e pravodobne i potpune prijave te ispunjavaju formalne uvjete iz javnog natječaja biti će o testiranju obaviješteni elektroničkom poštom.

Osobe koje nisu podnijele pravodobnu ili potpunu prijavu ili ne ispunjavaju formalne uvjete iz oglasa, ne smatraju se kandidatima prijavljenim na oglas te će im biti dostavljena pisana obavijest (elektroničkom poštom) u kojoj se navode razlozi zbog kojih se ne smatraju kandidatom prijavljenim na oglas.

**PRAVILA RAZGOVORA (INTERVJUA)**

Po dolasku na razgovor od kandidata će biti zatraženo predočenje odgovarajuće identifikacijske isprave radi utvrđivanja identiteta.

Kandidati/kinje koji/e ne mogu dokazati identitet, osobe za koje je utvrđeno da ne ispunjavaju formalne uvjete propisane oglasom kao i osobe za koje se utvrdi da nisu podnijele prijavu na oglas za radno mjesto, ne mogu pristupiti razgovoru.

Kandidati koji nisu pristupili razgovoru (intervjuu) ne smatraju se više kandidatima u postupku.

Komisija kroz razgovor (intervju) s kandidatima/kinjama utvrđuje osobnu prezentaciju, sposobnosti i vještine komuniciranja, vještine interpersonalnih odnosa, motivaciju i osobne, ciljeve kandidata/kinja za rad.

Rezultati razgovora (intervjua) vrednuju se bodovima od 0 do 10. Bodovi se mogu utvrditi decimalnim brojem, najviše na dvije decimale.

**Smatra se da je kandidat zadovoljio na intervjuu ako je dobio najmanje 5 bodova.**

Komisija za provedbu oglasa